S-7198/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 27. október 2020, á hendur M-kk-þgf G-kk-þgf B-kk-þgf, kt. [...], [...], [...], fyrir eftirtalin umferðarlagabrot, með því að hafa:

1. Laugardaginn 23. maí 2020 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist amfetamín 1700 ng/ml, klónazepam 13 ng/ml, kókaín 210 ng/ml og nítrazepam 52 ng/ml) suður Sæbraut í Reykjavík, að Reykjanesbraut, þar sem lögregla stöðvaði aksturinn.

2. Fimmtudaginn 23. júlí 2020 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist amfetamín 2200 ng/ml, klónazepam 16 ng/ml og nítrazepam 100 ng/ml) suður Vesturlandsveg í Reykjavík, til móts við Korpúlfsstaði, þar sem lögregla stöðvaði aksturinn.

Teljast brot í báðum liðum varða við 1., sbr. 2. mgr. 48., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Ákærði sótti ekki þing við þingfestingu málsins í dag og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í alið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 20. október 2020, á ákærði að baki langan sakarferil sem nær aftur til ársins 1974. Það sem skiptir máli við ákvörðun refsingar í máli þessu þar sem ítrekunaráhrif eldri umferðarlagabrota eru fallin niður, sbr. 3. mgr. 71. gr. almennra hegningarlaga nr. 19/1940, er dómur frá 17. apríl 2019 þar sem ákærða var gert að sæta fangelsi fyrir meðal annars akstur undir áhrifum ávana og fíkniefna. Með dóminum var skilorðsbundin refsing eldri dóms frá 25. janúar 2017 tekin upp og ákærða gerð refsing í einu lagi, sbr. 60. gr. laga nr. 19/1940. Var ákærði einnig sviptur ökurétti í tvö ár og sex mánuði sem tók gildi 23. júní 2019. Nú síðast var ákærða gert að sæta fangelsi í 45 daga með dómi 19. júní 2020 fyrir akstur undir áhrifum ávana og fíkniefna, akstur sviptur ökurétti og fyrir þjófnað. Var ákærði einnig sviptur ökurétti í fjögur ár frá 23. desember 2021. Að öðru leyti kemur sakarferill ákærða ekki til skoðunar við ákvörðun refsingar í málinu.

Brot það sem ákærði er nú sakfelldur fyrir samkvæmt 1. tölul. í ákæru var framið fyrir uppsögu framangreinds dóms frá 19. júní 2020 og verður ákærða því dæmdur hegningarauki vegna þess brots, sbr. 78. gr. almennra hegningarlaga nr. 19/1940. Brot það sem ákærði er nú sakfelldur fyrir samkvæmt 2. tölul. í ákæru er ítrekun og við það miðað að ákærða sé nú í þriðja sinn gerð refsing fyrir akstur undir áhrifum ávana og fíkniefna og í annað sinn fyrir akstur sviptur ökurétti.

Að framangreindu virtu, með vísan til sakarefni þessa máls, dómvenju og að virtum 77. og 78. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 60 daga.

Með vísan til lagaákvæða í ákæru er ákærði sviptur ökurétti í ævilangt frá birtingu dóms þessa að telja.

Með vísan til lagaákvæða í ákæru ber ákærða að greiða 410.245 krónur í sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, M-kk-nf G-kk-nf B-kk-nf, sæti fangelsi í 60 daga.

Ákærði er sviptur ökurétti ævilangt.

Ákærði greiði 410.245 krónur í sakarkostnað.

S-kvk-nf D-kvk-nf J-kvk-nf

D Ó M S O R Ð:

Ákærði, M-kk-nf G-kk-nf B-kk-nf, sæti fangelsi í 60 daga.

Ákærði er sviptur ökurétti ævilangt.

Ákærði greiði 410.245 krónur í sakarkostnað.

S-kvk-nf D-kvk-nf J-kvk-nf